[{"text_idx": "#000000", "text": "AvalehtEestlased va\u0308lismaalEuroopas ma\u0308ngivate eestlaste jaoks algas koondisepausi ja\u0308rgne aeg raskelt"}, {"text_idx": "#000001", "text": "Euroopas ma\u0308ngivate eestlaste jaoks algas koondisepausi ja\u0308rgne aeg raskelt"}, {"text_idx": "#000004", "text": "Alanud na\u0308dalal saavad pa\u0308rast pikemat pausi ta\u0308ishoo sisse pea ko\u0303ik va\u0308lismaised ka\u0308sipalliliigad, aga juba eelmistel na\u0308dalatel pidasid meie pallurid 2020. aasta esimesi kohtumisi. Ha\u0308id uudiseid olid eestlaste jaoks va\u0308he \u2013 vo\u0303ite nappis ning rahvusmeeskonna joonema\u0308ngija Hendrik Varul sai raske o\u0303lavigastuse."}, {"text_idx": "#000005", "text": "Edukat debu\u0308u\u0308thooaega Rootsi esiliigas teinud Varuli koduklubi Hammarby IF pidas so\u0303pruskohtumise kohalikus ko\u0303rgliigas hetkel neljandat kohta hoidva IFK Sko\u0308vdega. Varul oli jo\u0303udnud visata u\u0308he va\u0308rava, kui tema parem o\u0303lg liigesest va\u0308lja la\u0308ks ning 24-aastase po\u0303lvalase pikemale ma\u0308ngupausile sundis."}, {"text_idx": "#000006", "text": "\u201cKohe peale koondisetsu\u0308klit so\u0303prusma\u0308ngus oli ru\u0308nnakul vastasega va\u0308ike kontakt. Sain ku\u0308ll palli ka\u0308tte, aga viskeliigutus ja\u0308i poolikuks ja parem o\u0303lg la\u0308ks liigesest va\u0308lja. O\u0303nneks oli vastastel kirurg kohal, kes paar minutit hiljem o\u0303la paika to\u0303mbas. Otsustati, et kuna mul oli esimest korda selline vigastus, siis operatsiooni ei tehta,\u201d kirjeldas Varul."}, {"text_idx": "#000010", "text": "Teine po\u0303hjanaabrite \u201cEesti klubi\u201d ehk Helsingi IFK ja\u0308tkab liigama\u0308ngudega alanud na\u0308dalal, kuid Sten Toomla otsustas meeskonnast lahkuda ning pikale Soome-karja\u0308a\u0308rile punkti panna. Novembris po\u0303lveoperatsioonil ka\u0308inud Ardo Punal kulgeb taastumisprotsess ja palliplatsile naasmisega la\u0308heb veel aega."}, {"text_idx": "#000014", "text": "Hollandlastega kohtus teinegi Saksamaa 2. Bundesligas ma\u0308ngiv eestlane. Karl Roosna ja HSG Krefeld alistasid Hollandi U21 koondise 38:29 ja Volendami 38:28. Roosna viskas esimeses ma\u0308ngus kolm va\u0308ravat. Bramanis kaasmaalaste vastu Volendami eest ei ma\u0308nginud, kuid on novembris saadud po\u0308idlavigastusest taastunud ja sel na\u0308dalal juba platsil."}]